Mwanza

Mwanza tir widavapa valenttalte Tanzania. To ristus widot ke Mwanza gola tir.

Mwanza kene geefa kadoma ke Victoria Uzda tigir, rune aludevafa ceda dana arte mon 60 km- geon divatcewer.

Kazaxo ke gola ektudasa va rabamidura ( kita ) is zaipamidura ( plebot is koda is irk ) is dere divoksera va moava is duz, Mwanza va vonera va toleodind koe gama ke blotraba is oksiraba is midurafoalkraba is totaraba al wir.

 Sanelia 
Lok ke sanelia ke widava is gola tir ke Sukuma mikra.

 Lapira is liziba 
Tegirapaf molt koe kazara do Uganda is Kenya, dadisa va severoxo dazaniso va yona koefa sarva, Mwanza tir malkelotxe kagluyase va toloyi kelotki male krimta is Tanganyika Uzda remo Tabora. 

Winkafo severoxomo krulder, dem sarva van Dar es-Salaam is aryona widava ke Tanzania is Nairobi koe Kenya.

Ba 21/05/1996, MV Bukoba tota ravaldasa va belafa sarva wale Bukoba is Mwanza koo Victoria Uzda, poke widava bopelawer. 800 lapisik xonukeyed, ton batcoba tadlesa va tele lorotafe egale koe witafa izva ke patecta. 

 Afigasuteks 

Mwanza
Mwanza (Tanzania)